**Palau de la Generalitat, 9 de maig**

Discurs d’en Manuel Szapiro

Molt Honorable president,

Honorables consellers i conselleres,

Honorable vicepresidenta, il·lustres diputats i diputades,

Honorables cònsols,

Autoritats,

Bon dia d’Europa!

Em fa molta il·lusió tornar al Palau de la Generalitat per celebrar el Dia d’Europa.

Gràcies, president, pel vostre compromís europeista i la labor col·laborativa del vostre govern.

Malauradament segueix sent un 9 de maig de sentiments barrejats.

Per una banda, no podem i no voldrem acostumar-nos **mai** al fet que la guerra hagi tornat al nostre continent.

Vivim amb consternació, amb desolació, però també amb una fraternitat immensa, el patiment incommensurable del poble ucraïnès. Estarem al vostre costat, Honorable cònsol d’Ucraïna, tot el temps que calgui.

Per l’altra banda, volem i estem construint, tots junts, cada dia, una Europa més forta.

Més forta per sortir de la covid i protegir la nostra ciutadania.

Mes forta per recuperar i transformar la nostra economia, a través d’un pla de recuperació (els fons NextGenerationEU) sense precedents.

Més forta per ajudar –sense descans– els nostres germans ucraïnesos.

Amb una ajuda:

* humanitària
* econòmica
* energètica
* diplomàtica
* judicial
* comercial
* financera
* industrial
* en la lluita contra la desinformació
* i, fins i tot, política i militar.

Perquè sense aquesta solidaritat, Europa no és Europa.

Ens necessitem els uns als altres.

Com aquell 9 de maig del 1950 en què el meu compatriota Robert Schuman tingué la idea, en aquell moment trencadora, que la guerra no era el nostre destí, que no era un destí ineludible, malgrat segles d’enfrontaments bèl·lics.

Tenia la convicció que després de la Segona Guerra Mundial es podia construir una pau duradora arremangant-se i treballant de valent.

I que valia la pena de fer-ho, pas a pas, amb realitzacions concretes, generant una solidaritat arrelada als fets (tal com ho proposava en la seva declaració).

Per això, necessitem celebrar el dia d’avui, el Dia d’Europa.

Celebrar-lo amb convicció, perquè els missatges de Schuman quedin ben clars; perquè el seu llegat sigui viu;

celebrar-lo amb orgull, per tot el que hem assolit fins ara;

i celebrar-lo amb perseverança cap al futur, pels nostres fills.

Ens desitjo a tots un Dia d’Europa solidari... i esperançador.

Long live Europe!